**สำเนารายงานการประชุมสภาองค์การบริหารส่วนตำบลสร้างถ่อน้อย**

**สมัยวิสามัญ สมัยที่ 1 ประจำปี 2561**

**วันที่ 13 เดือน กรกฎาคม พ.ศ. 2561 เวลา 09.00 น.**

**ณ ห้องประชุมสภาองค์การบริหารส่วนตำบลสร้างถ่อน้อย**

**ผู้เข้าประชุม 24 คน ผู้ไม่มาประชุม - คน**

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายสุวรรณ์ บุษย์จันทร์ | ประธานสภาฯ | สุวรรณ์ บุษย์จันทร์ |  |
| 2 | นายแฮม สุภชาติ | รองประธานสภาฯ | แฮม สุภชาติ |  |
| 3 | นายทองคำ สายสะอาด | ส.อบต. หมู่.1 | ทองคำ สายสะอาด |  |
| 4 | นายคูณ ละมุล | ส.อบต. หมู่.1 | คูณ ละมุล |  |
| 5 | นายทองพูล เมฆมนต์ | ส.อบต. หมู่.2 | ทองพูล เมฆมนต์ |  |
| 6 | นายสาคร รวมวงค์ | ส.อบต. หมู่.2 | สาคร รวมวงค์ |  |
| 7 | นายบุญ มณีพันธ์ | ส.อบต. หมู่.3 | บุญ มณีพันธ์ |  |
| 8 | นายเทียรชัย สายสุด | ส.อบต. หมู่.3 | เทียรชัย สายสุด |  |
| 9 | นายประดิษฐ์ ศรีมาชัย | ส.อบต. หมู่.5 | ประดิษฐ์ ศรีมาชัย |  |
| 10 | นายลำไย วิริยะพันธ์ | ส.อบต. หมู่.5 | ลำไย วิริยะพันธ์ |  |
| 11 | นายวัลลภ คุณสัตย์ | ส.อบต. หมู่.6 | วัลลภ คุณสัตย์ |  |
| 12 | นายอุดม มีศรี | ส.อบต. หมู่.6 | อุดม มีศรี |  |
| 13 | นายสมพงษ์ อาศัย | ส.อบต. หมู่.7 | สมพงษ์ อาศัย |  |
| 14 | นายถวิล กลมเกลียว | ส.อบต. หมู่.7 | ถวิล กลมเกลียว |  |
| 15 | นายอดุลย์ ยืนสุข | ส.อบต. หมู่.8 | อดุลย์ ยืนสุข |  |
| 16 | นายอุทัย สมบูรณ์ | ส.อบต. หมู่.9 | อุทัย สมบูรณ์ |  |
| 17 | นายวัฒนา สมานพงษ์ | ส.อบต. หมู่.9 |  | ลา |
| 18 | นายสมบัติ อุดมลาภ | ส.อบต. หมู่.10 | สมบัติ อุดมลาภ |  |
| 19 | นายบุญมา มาลาอุตม์ | ส.อบต. หมู่.10 |  | ลา |
| 20 | นายณรงค์ฤทธิ์ สายสะอาด | ส.อบต. หมู่.11 | ณรงค์ฤทธิ์ สายสะอาด |  |
| 21 | นายอุบล กุลวงค์ | ส.อบต. หมู่.11 | อุบล กุลวงค์ |  |
| 22 | นายวิชิต สุขใจ | ส.อบต. หมู่.12 | วิชิต สุขใจ |  |
| 23 | นายสมร มูลเพ็ญ | ส.อบต. หมู่.12 | สมร มูลเพ็ญ |  |
| 24 | นายทองดี บุญปก | ส.อบต. หมู่.13 | ทองดี บุญปก |  |
| 25 | นายสุมล นวลเพ็ญ | ส.อบต. หมู่.13 | สุมล นวลเพ็ญ |  |
| 26 | นายธนิต เสียงใส | เลขานุการสภา อบต. | ธนิต เสียงใส |  |

-2-

**ผู้เข้าร่วมประชุม 11 คน**

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายดาบชัย พิทักษ์เทพสมบัติ | นายก อบต. | ดาบชัย พิทักษ์เทพสมบัติ |  |
| 2 | นายณัฐพล ศิริคุณ | รองนายก อบต. | ณัฐพล ศิริคุณ |  |
| 3 | นายสมศักดิ์ สุนทรพินิจ | รองนายก อบต. | สมศักดิ์ สุนทรพินิจ |  |
| 4 | นายสุชิน เสมสวัสดิ์  | ผอ.ส่วนทรัพยากรธรรมชาติ | สุชิน เสมสวัสดิ์  |  |
| 5 | นายสุรัช อรรคดี | จพง.ป่าไม้ชำนาญงาน | สุรัช อรรคดี |  |
| 6 | นางสาวนิชาภา เสาะแสวง | นักวิชาการสิ่งแวดล้อม | นิชาภา เสาะแสวง |  |
| 7 | นางสาวจิดาภา จอมหงษ์ | เจ้าหน้าที่ธุรการ | จิดาภา จอมหงษ์ |  |
| 8 | นายวัฒนะศักดิ์ เรืองวงค์ | พนักงานทั่วไป | วัฒนะศักดิ์ เรืองวงค์ |  |
| 9 | นางสาวนนทพร สมัครไทย | รองปลัด อบต. | นนทพร สมัครไทย |  |
| 10 | นางสาวเพชรา รากทอง | ผู้ใหญ่บ้าน หมู่ 13 | เพชรา รากทอง |  |
| 11 | นายยอดเพชร พรมหล่อ | ผู้อำนวยกองช่าง | ยอดเพชร พรมหล่อ |  |

**เริ่มประชุมเวลา 09.00 น**

นายสุวรรณ์ บุษย์จันทร์ ประธานสภาองค์การบริหารส่วนตำบลสร้างถ่อน้อย ได้กล่าวเปิดประชุมตามระเบียบวาระต่างๆ ดังนี้

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

**นายสุวรรณ์ บุษย์จันทร์ ประธานสภาองค์การบริหารส่วนตำบลสร้างถ่อน้อย** ได้แจ้งเรื่องให้ที่ประชุมรับทราบดังต่อไปนี้

1. แจ้งเรื่องว่าวันนี้มีเจ้าหน้าที่จากสำนักงานทรัพยากรธรรมชาติและสิ่งแวดล้อมจังหวัดอำนาจเจริญคือ**นายสุชิน เสมสวัสดิ์ ผู้อำนวยการส่วนทรัพยากรธรรมชาติและสิ่งแวดล้อมพร้อมคณะ** มาชี้แจงการจัดทำโครงการจัดที่ดินให้ชุมชนตามนโยบายรัฐบาล ภายใต้ คทช.จังหวัดอำนาจเจริญ

2. เรื่องมีสมาชิกสภาองค์การบริหารส่วนตำบลสร้างถ่อน้อยขอลา 2 คน คือ

2.1 นายวัฒนา สมานพงษ์ สมาชิกสภาองค์การบริหารส่วนตำบลสร้างถ่อน้อย หมู่ที่ 9 ขอลาป่วยเนื่องจากป่วยด้วยโรคไข้หวัด

2.2. นายบุญมา มาลาอุตม์ สมาชิกสภาองค์การบริหารส่วนตำบลสร้างถ่อน้อย หมู่ที่ 10 ขอลาป่วยเนื่องจากอยู่ระหว่างการรักษาโรคนิ่วในกระเพาะปัสสาวะ

**มติที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมครั้งที่ผ่านมา**

**มติที่ประชุม รับรองรายงานการประชุมสมัยสามัญ สมัยที่ 2 ครั้งที่ 2 ประจำปี 2561**

**เมื่อวันที่ 15 เดือน พฤษภาคม 2561**

-3-

 **ระเบียบวาระที่ 3 เรื่อง เพื่อทราบ**

**3.1 นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย มอบหมายให้ นายธนิต เสียงใส ปลัดองค์การบริหารส่วนตำบลสร้างถ่อน้อย ชี้แจง โครงการจัดที่ดินให้ชุมชนตามนโยบายรัฐบาล ภายใต้ คทช. ในเขตป่าสงวนแห่งชาติป่าดงใหญ่ ตำบลสร้างถ่อน้อย อำเภอหัวตะพาน จังหวัดอำนาจเจริญ**

-**นายธนิต เสียงใส ปลัดองค์การบริหารส่วนตำบลสร้างถ่อน้อย** ชี้แจงว่า องค์การบริหารส่วนตำบลสร้างถ่อน้อย ได้รับหนังสืออำเภอหัวตะพาน ด่วนที่สุด ที่ อจ 0618/2281 ลงวันที่ 11 กรกฎาคม 2561 เรื่อง พื้นที่เป้าหมาย คทช. ปีงบประมาณ พ.ศ. 2560 ที่คณะอนุกรรมการจัดหาที่ดินได้เห็นชอบในการประชุมครั้งที่ 3/2560 จากอำเภอหัวตะพาน แจ้งว่า ด้วยจังหวัดอำนาจเจริญ จะดำเนินการจัดที่ดินให้กับราษฎรตามโครงการจัดที่ดินให้ชุมชนตามนโยบายรัฐบาล ภายใต้ คทช. อำนาจเจริญ ในเขตป่าสงวนแห่งชาติป่าดงใหญ่ ตำบลสร้างถ่อน้อย อำเภอหัวตะพาน จังหวัดอำนาจเจริญ เนื้อที่ 701-3-3.65 ไร่ ซึ่งระเบียบกรมป่าไม้ว่าด้วยการอนุญาตให้เข้าทำประโยชน์หรืออยู่อาศัยภายในเขตป่าสงวนแห่งชาติ พ.ศ. 2548 (ตามมาตรา 16) ในการขออนุญาตใช้พื้นที่ป่าต้องมีหลักฐานที่แสดงว่าได้รับความเห็นชอบจากสภาตำบลหรือองค์การบริหารส่วนตำบลท้องที่ ที่ป่านั้นตั้งอยู่ ประกอบคำขอด้วย

-**นายธนิต เสียงใส ปลัดองค์การบริหารส่วนตำบลสร้างถ่อน้อย** ได้ชี้แจงเพิ่มเติมว่าเป็นนโยบายของรัฐบาล พลเอก ประยุทธ์ จันทร์โอชา นายกรัฐมนตรี รายละเอียดดังนี้

สภาพปัญหาและความต้องการ

ซึ่งเป็นสภาพปัญหาความต้องการของพื้นที่ตำบลสร้างถ่อน้อย อำเภอหัวตะพาน จังหวัดอำนาจเจริญ ส่วนใหญ่ตั้งอยู่ในเขตป่าสงวนแห่งชาติป่าดงใหญ่ ยังไม่ได้มีการรับรองสิทธิในที่ดิน ทำให้เกิดความไม่มั่นคงในการดำเนินชีวิต ดังนั้น เพื่อให้สามารถบริหารจัดการทรัพยากรที่ดินและป่าไม้อย่างเป็นระบบ เน้นการควบคุมพื้นที่ป่าไม้เพื่อเป็นการสงวนคุ้มครองป้องกันพื้นที่ป่าไม้ที่เหลืออยู่ไว้ให้ได้และลดปัญหาความขัดแย้งของการใช้ทรัพยากรที่ดินและป่าไม้ให้มีการใช้ประโยชน์อย่างเหมาะสมและชวยเหลือประชาชนให้มีที่อยู่อาศัยทำกินอย่างถูกต้องตามกฎหมายและเป็นไปตามนโยบายด้านการที่ดินของรัฐบาล จึงได้จัดทำโครงการนี้ขึ้น

ความเร่งด่วน

คณะอนุกรรมการจัดหาที่ดิน ภายใต้คณะกรรมการนโยบายที่ดินแห่งชาติ (คทช.) ตามระเบียบสำนักนายกรัฐมนตรีว่าด้วยคณะกรรมการที่ดินแห่งชาติ พ.ศ. 2557 ได้มีมติเห็นชอบให้นำพื้นที่กรมป่าไม้ ได้ดำเนินการสำรวจรังวัดไว้ตามมติคณะรัฐมนตรีเมื่อวันที่ 30 มิถุนายน 2541 ซึ่งมีร่องรอยการทำประโยชน์ตามภาพถ่ายทางอากาศ (Ortho) สี ปี 2545 และอยู่ในพื้นที่ชั้นคุณภาพลุ่มน้ำ ที 3,4, และ 5 ในเขตป่าสงวนแห่งชาติ ป่าดงใหญ่ ตำบลสร้างถ่อน้อย อำเภอหัวตะพาน จังหวัดอำนาเจริญ เป็นพื้นที่เป้าหมายในการจัดที่ดินตามนโยบายรัฐบาล ภายใต้คณะกรรมการนโยบายที่ดินแห่งชาติ (คทช.) ในปีงบประมาณ พ.ศ. 2560

คณะอนุกรรมการนโยบายที่ดินจังหวัดอำนาจเจริญ (คทช.จังหวัด) ได้พิจารณาแล้วมีมติให้ดำเนินการจัดที่ดินในเขตป่าสงวนแห่งชาติป่าดงใหญ่ ตำบลสร้างถ่อน้อย อำเภอหัวตะพาน จังหวัดอำนาเจริญ ตามนโยบายรัฐบาล ภายใต้คณะกรรมการนโยบายที่ดินแห่งชาติ (คทช.) เนื้อที่ 793-028.99 ไร่ แต่กรมป่าไม้ได้ตรวจสอบพบว่าทับซ้อนพื้นที่มีสภาพป่าปี 2545 คงเหลือพื้นที่ดำเนินการได้ 701-3-3.65 ไร่

-4-

วัตถุประสงค์ของโครงการ

-เพื่อรับรองสิทธิในการอยู่อาศัยทำกินของราษฎรในท้องที่ตำบลสร้างถ่อน้อย อำเภอหัวตะพานจังหวัดอำนาจเจริญ ที่ครอบครองที่ดินในเขตป่าสงวนแห่งชาติป่าดงใหญ่ ให้สิทธิในการครอบครองที่ดินโดยถูกต้องตามพระราชบัญญัติ ป่าสงวนแห่งชาติ พ.ศ. 2507

-เพื่อส่งเสริมและพัฒนาอาชีพของราษฎรในพื้นที่ที่รับการจัดที่ดินตามนโยบายรัฐบาลให้มีคุณภาพชีวิตที่ดีขึ้น

-ระยะเวลาดำเนินการ 1 ปี

-เป้าหมายโครงการ ในปีงบประมาณ 2561 จำนวนราษฎรผู้ยากไร้ไม่มีที่ดินทำกินและที่อยู่อาศัยเป็นของตนเอง ได้รับการจัดสรรที่ดินเพื่อบรรเทาความเดือดร้อนตามแนวทางเศรษฐกิจพอเพียง (ไม่น้อยกว่า) จำนวน 548 ราย โดยยึดหลัก จัดที่ดิน จัดคน ส่งเสริมอาชีพ

ซึ่งในขั้นตอนนี้เป็นการจัดที่ดิน ซึ่งเป็นที่ดินที่ราษฎรครอบครองอยู่แล้วแต่ยังไม่ถูกต้องตามระเบียบ จึงต้องจัดทำให้ถูกต้องตามระเบียบต่อไป

-**นายสุชิน เสมสวัสดิ์ ผู้อำนวยการส่วนทรัพยากรธรรมชาติและสิ่งแวดล้อม จังหวัดอำนาจเจริญ** ได้ชี้แจงความเป็นมาโครงการ (คทช.) ว่าเป็นโครงการที่นายกรัฐมนตรี ให้ที่ดินเพื่อช่วยเหลือราษฎรผู้ยากไร้ ไม่มีที่ดินทำกินและที่อยู่อาศัยเป็นของตนเอง ในพื้นที่ตำบลสร้างถ่อน้อย อำเภอหัวตะพาน จังหวัดอำนาจเจริญ ที่ครอบครองที่ดินในเขตป่าสงวนแห่งชาติป่าดงใหญ่ เป็นพื้นที่เป้าหมาย โดยกรมป่าไม้ ได้มอบให้คุณบัญชา รุ่งรจนา มาทำการประชาคมหมู่บ้านทุกหมู่บ้าน เพื่อสำรวจทำรูปแปลง โดยอาศัยภาพถ่ายทางอากาศ ว่ามีร่องรอยของการครอบครองทำกินก่อนปี 2545 ในขั้นตอนนี้จะเป็นการจัดที่ดิน ซึ่งก็เป็นไปตามหลักเกณฑ์การจัดที่ดิน จัดคน จัดอาชีพ คือ จัดที่ดินให้ ดังนี้

 -ผู้ครอบครองรายเดิมชื่อตรง/แปลงตรงให้เข้าร่วมโครงการฯ

 -ผู้ครอบครองชื่อไม่ตรง (ทายาทผู้ครอบครองรายเดิม)/แปลงตรง ให้เข้าร่วมโครงการฯ

 -ผู้ครอบครองรายใหม่/มีการเปลี่ยนมือ ให้ตรวจสอบคุณสมบัติของผู้ครอบครอง

โดยจัดสรรให้คนละไม่เกิน คนละ 20 ไร่

**มติที่ประชุม รับทราบ**

**ระเบียบวาระที่ 4 เรื่อง เพื่อพิจารณา**

 **4.1 สภาองค์การบริหารส่วนตำบลสร้างถ่อน้อย พิจาณาโครงการจัดที่ดินให้ชุมชนตามนโยบายรัฐบาล ภายใต้ คทช. อำนาจเจริญ ในเขตป่าสงวนแห่งชาติป่าดงใหญ่ ตำบลสร้างถ่อน้อย อำเภอหัวตะพาน จังหวัดอำนาจเจริญ เนื้อที่ 701-3-3.65 ไร่**

-**นายสุวรรณ์ บุษย์จันทร์ ประธานสภาองค์การบริหารส่วนตำบลสร้างถ่อน้อย** ได้ขอให้ผู้ที่ยังสงสัยในประเด็นใดให้ซักถามผู้อำนวยการส่วนทรัพยากรธรรมชาติและสิ่งแวดล้อม จังหวัดอำนาจเจริญ มีผู้ซักถามดังนี้

-**นายทองคำ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ที่ 1** ได้ถามว่ามีราษฎรในหมู่บ้านครอบครองเกิน 20 ไร่ จะทำอย่างไร เพราะพื้นที่ที่ครอบครองเป็นป่าสงวนแห่งชาติป่าดงใหญ่ทั้งหมด มีเพียงใน เอกสาร ภบท 5 ที่มายื่นเสียภาษีเท่านั้น และถ้าสภาเห็นชอบจะมีความผิดหรือไม่

-5-

-**นายณรงค์ฤทธิ์ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ที่ 11** ได้ซักถามข้อมูลที่ดินที่จัดสรรให้กับชุมชนตามนโยบายรัฐบาลมีผู้ไม่มาแสดงตัวจะทำอย่าไร เป็นที่ดินที่อยู่ในจำนวน 701 ไร่ หรือไม่

-**นายสมร มูลเพ็ญ สมาชิกสภาองค์การบริหารส่วนตำบลสร้างถ่อน้อย หมู่ที่ 12** ได้สอบถามว่ากรณี หมู่ 12 ที่ได้รับการจัดที่ดินทำกินว่ามีใครบ้าง ต้องการทราบรายชื่อหมู่ 12

-**นายวิชิต สุขใจ สมาชิกสภาองค์การบริหารส่วนตำบลสร้างถ่อน้อย หมู่ที่ 12** ได้ถามว่าพื้นที่ที่จัดที่ดินทำกินทั้ง 7 หมู่บ้าน เป็นที่นาและที่อยู่อาศัยอยู่ในเนื้อที่ 701 ไร่เศษหรือไม่ ถ้าคิดดูแล้วจะได้คนละประมาณ 2 ไร่ ในกรณีหมู่ 12 มีบางคนถูกจับเมื่อไปทำกิน และถูกผลักดันออกจากพื้นที่เป็นเพราะเหตุใด

-**นายสุชิน เสมสวัสดิ์ ผู้อำนวยการส่วนทรัพยากรธรรมชาติและสิ่งแวดล้อม จังหวัดอำนาจเจริญ** ได้ตอบข้อซักถามกรณีมีที่ดินทำกินเกิน 20 ไร่ สามารถจัดสรรให้ได้เพียง 20 ไร่ ส่วนที่เกินสามารถจัดสรรให้ทายาทของผู้ครอบครองที่ดินได้ และยืนยันว่าการที่สภาองค์การบริหารส่วนตำบลสร้างถ่อน้อยจะให้ความเห็นชอบไม่มีความผิด เพราะเห็นชอบให้ทางราชการจัดที่ดินในแปลงรวมที่สำรวจไว้ทั้งหมด ส่วนใครจะได้หรือไม่ได้มีคณะกรรมการชุดอื่นเป็นผู้พิจารณา ในขั้นตอนนี้เป็นการเห็นชอบให้มีการนำที่ดินไปจัดการตามระเบียบของทางราชการเท่านั้น สำหรับกรณีที่ราษฎรถูกจับเนื่องจากบุกรุกป่า จะเป็นการเข้าไปทำกินหลังปี พ.ศ. 2545 จึงมีการผลักดันให้ออกจากป่า และกรณีไม่มาแสดงตัวก็มีระเบียบชัดเจนว่า คณะกรรมการจะดำเนินการตามระเบียบจนกว่าการจัดที่ดินครบทุกแปลง

-**นายทองคำ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ที่ 1** ได้แสดงความเห็นด้วยที่จะให้มีการจัดที่ดินแปลงใหญ่ในครั้งนี้ เพราะมีทั้งที่นาและที่อยู่อาศัย เพราะช่วงที่เป็นกำนันได้มีการเสนอขอให้ออกเอกสารสิทธิตลอดมา ซึ่งได้รับฟังคำชี้แจงในการประชุมประชาคมหมู่บ้านจาก**คุณบัญชา รุ่งรจนา** แล้วจะออกสำรวจทำรูปแปลง โดยอาศัยภาพถ่ายทางอากาศ ถ้าเป็นพื้นที่ป่าสีเขียวก็จะไม่ออกรูปแปลงระวางให้ บางคนก็ไม่ได้มาร่วมประชาคมลงชื่อเพราะทำงานอยู่กรุงเทพฯ

-**นายธนิต เสียงใส ปลัดองค์การบริหารส่วนตำบลสร้างถ่อน้อย** ได้ชี้แจงเพิ่มเติมว่า กรณีที่สมาชิกสภาองค์การบริหารส่วนตำบลสร้างถ่อน้อย หมู่ที่ 12 ขอรายชื่อผู้ที่ได้รับการสำรวจในการจัดที่ดินได้หรือไม่นั้น จะต้องขออนุญาตสอบถาม**คุณบัญชา รุ่งรจนา** ก่อนว่าจะให้ได้หรือไม่ ถ้าได้จะถ่ายเอกสารให้แก่สมาชิกสภาองค์การบริหารส่วนตำบลสร้างถ่อน้อย หมู่ที่ 12 เพื่อตรวจสอบ

-หลังจากที่สมาชิกสภาองค์การบริหารส่วนตำบลสร้างถ่อน้อย ได้ซักถามจนสิ้นข้อสงสัยแล้ว ประธานสภาองค์การบริหารส่วนตำบลสร้างถ่อน้อยจึงได้ขอมติที่ประชุมว่าจะเห็นชอบหรือไม่เห็นชอบให้ทางราชการดำเนินการตามโครงการจัดที่ดินให้ชุมชนตามนโยบายรัฐบาล ภายใต้ คทช. ในเขตป่าสงวนแห่งชาติป่าดงใหญ่ ตำบลสร้างถ่อน้อย อำเภอหัวตะพาน จังหวัดอำนาจเจริญ เนื้อที่ 701-3-3.65 ไร่

**มติที่ประชุม -เห็นชอบ 23 เสียง**

**-ไม่เห็นชอบ - เสียง**

-6-

**4.2 การพิจาณารับโอนกิจการประปาหมู่บ้าน บ้านสร้างถ่อใน หมู่ 13 ให้เข้ามาอยู่ในความดูแลขององค์การบริหารส่วนตำบลสร้างถ่อน้อย**

-ประธานสภาองค์การบริหารส่วนตำบลสร้างถ่อน้อย ขอให้นางสาวเพชรา รากทอง ผู้ใหญ่บ้านหมู่ที่ 13 ได้ชี้แจงว่ามีความเป็นมาอย่างไร

 -นางสาวเพชรา รากทอง ผู้ใหญ่บ้านหมู่ที่ 13 ได้ขอบคุณที่สภาองค์การบริหารส่วนตำบล สร้างถ่อน้อยได้ให้มาชี้แจง สาเหตุเนื่องจากมีการขยายตัวของชุมชน น้ำประปาไม่เพียงพอต่อการอุปโภคบริโภค ซึ่งปัจจุบันมีผู้ใช้น้ำจำนวน 158 ครัวเรือน 174 มิตเตอร์ และไม่มีผู้ดูแลระบบประปา ซึ่งต้องใช้งบประมาณในการดูแลและบำรุงรักษาระบบ ชาวบ้าน บ้านสร้างถ่อในหมู่ที่ 13 จึงได้หาแนวทางแก้ไขแล้วแต่ไม่สามารถแก้ไขได้ จึงได้จัดประชุมประชาคมหมู่บ้านเพื่อเสนอปัญหา และมติที่ประชุมให้ดำเนินการการโอนกิจการประปาหมู่บ้าน บ้านสร้างถ่อในหมู่ที่ 13 ให้แก่องค์การบริหารส่วนตำบลสร้างถ่อน้อย โดยได้มอบเอกสารให้ทางนายกองค์การบริหารส่วนตำบลสร้างถ่อน้อยดำเนินการสอบตรวจสอบต่อไป

-ประธานสภาองค์การบริหารส่วนตำบลสร้างถ่อน้อย ขอให้ปลัดองค์การบริหารส่วนตำบลสร้างถ่อน้อย ได้ชี้แจงระเบียบเกี่ยวกับการรับโอนกิจการน้ำประปาหมู่บ้าน

-นายธนิต เสียงใส ปลัดองค์การบริหารส่วนตำบลสร้างถ่อน้อย ได้ชี้แจงว่าจะต้องใช้ข้อบัญญัติขององค์การบริหารส่วนตำบลสร้างถ่อน้อย ในการพิจาณารับโอนกิจการประปาหมู่บ้านเข้ามาอยู่ในความดูแลขององค์การบริหารส่วนตำบลสร้างถ่อน้อย ซึ่งได้รับหนังสือจาก นางสาวเพชรา รากทอง ผู้ใหญ่บ้าน บ้านสร้างถ่อใน หมู่ที่ 13 ในวันที่ 9 กรกฎาคม 2561 เนื่องจากระบบประปาเป็นครุภัณฑ์ที่ดินและสิ่งก่อสร้าง ซึ่งต้องมีค่าใช้จ่ายในการบำรุงรักษาตามระเบียบพัสดุของ อบต. ต้องได้ขอความเห็นชอบจากสภาองค์การบริหารส่วนตำบลสร้างถ่อน้อย ก่อนรับโอนกิจการประปา และได้ชี้แจงเพิ่มเติมว่า จะต้องโอนทรัพย์สินที่เป็นครุภัณฑ์ให้กับทางองค์การบริหารส่วนตำบลสร้างถ่อน้อย และต้องแจ้งรายละเอียดในการพิจารณา คือ จำนวนหอประปาว่ามีกี่หอ จำนวนครัวเรือนและมิตเตอร์ที่ใช้น้ำ รายรับ-รายจ่าย ย้อนหลังจำนวน 3 เดือน ค่าไฟฟ้าย้อนหลังจำนวน 3 เดือน และจะให้ทางเจ้าหน้าที่ดำเนินการตรวจสอบเอกสารก่อนให้สภาองค์การบริหารส่วนตำบลสร้างถ่อน้อยเห็นชอบ โดยคำนึงสถานะทางการการคลังด้วย

-ประธานสภาองค์การบริหารส่วนตำบลสร้างถ่อน้อย ได้ให้สมาชิกสภาองค์การบริหารส่วนตำบลสร้างถ่อน้อยหมู่ที่ 13 ได้ชี้แจง

-นายทองดี บุญปก สมาชิกสภาองค์การบริหารส่วนตำบลสร้างถ่อน้อยหมู่ที่ 13 ได้ชี้แจงว่า ได้ปรึกษาหารือกันว่าจะดำเนินการรวบรวมข้อมูลต่างๆให้ทาง อบต.สร้างถ่อน้อยตรวจสอบ แล้วค่อยพิจารณาอีกครั้งในการประชุมครั้งต่อไป

-ประธานสภาองค์การบริหารส่วนตำบลสร้างถ่อน้อย จึงได้ถามที่ประชุมว่าจะรับโอนกิจการประปาบ้านสร้างถ่อใน หมู่ที่ 13 หรือไม่

**มติที่ประชุม ขอให้ อบต.สร้างถ่อน้อย จัดทำข้อมูลการรับโอนกิจการประปาให้เรียบร้อย แล้วนำเข้าเสนอต่อสภาขอความเห็นชอบในครั้งต่อไป**

-7-

**ระเบียบวาระที่ 5 เรื่อง อื่นๆ (ถ้ามี)**

-ได้มีสมาชิกสภาองค์การบริหารส่วนตำบลสร้างถ่อน้อย ได้ซักถามเรื่องวงงานของ อบต.สร้างถ่อน้อยดังนี้

-นายทองคำ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ที่ 1 ได้ชี้ซักถามดังนี้

-การจัดทำโครงการขององค์การบริหารส่วนตำบลสร้างถ่อน้อย ถือว่าทำได้ดีแต่ถนนซึ่งระบายน้ำของหมู่ 1,11 ยังไม่สมบูรณ์ ขอแจ้งให้มาแก้ไขให้ด้วย

 -ได้ชี้แจงการเข้าไปทำงานเป็นกรรมการธนาคารชุมชน ตำบลสร้างถ่อน้อย ซึ่งประธานสภา อบต.สร้างถ่อน้อย ได้เป็นประธานธนาคารชุมชน ตำบลสร้างถ่อน้อยว่าในขณะนี้ ในการไปทำงานที่ธนาคารชุมชนตำบลสร้างถ่อน้อยถือว่าธนาคารชุมชนตำบลสร้างถ่อน้อยยังอยู่ในสถานะการคลังที่ดี ได้ไปชี้แนะการทำงานให้แก่คณะกรรมการและเจ้าหน้าที่ และได้ทำงานได้ 7 เดือน ขณะนี้ได้ขอลาออกจากการเป็นกรรมการแล้ว จึงแจ้งให้สภาองค์การบริหารส่วนตำบลสร้างถ่อน้อยรับทราบ

-นายวิชิต สุขใจ สมาชิกสภาองค์การบริหารส่วนตำบลสร้างถ่อน้อย หมู่ที่ 12 ขอให้ทางกองสาธารณสุขฯ ดำเนินการฉีดพ่นหมอกควันป้องกันโรคไข้เลือดออกและป้องกันโรคในสัตว์ตายด้วย และเรื่องการตัดต้นไม้เพื่อป้องกันต้นไม้ล้มทับบ้านเรือนของราษฎรขอให้ดำเนินการ และเรื่องสุดท้ายเป็นเรื่องรถขนดินตามโครงการของทางอำเภอหัวตะพานทำให้ถนนชำรุดเสียหายขอให้ดำเนินการแก้ไขด้วย

-นายยอดเพชร พรมหล่อ ผู้อำนวยการกองช่าง ได้ชี้แจงว่าโครงการของหมู่ 1 จะประสานผู้รับจ้างให้ดำเนินการแก้ไขให้

- นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย ได้ตอบข้อซักถามของสมาชิกสภาองค์การบริหารส่วนตำบลสร้างถ่อน้อยหมู่ที่ 1 ว่า ได้รับแจ้งจากกองช่างและกองสาธารณสุขฯแล้วจะกำชับให้ดำเนินการแก้ไข และแจ้งเรื่องผู้รับจ้างขุดดิน ให้มาถมดินที่สาธารณะประโยชน์บริเวณหอประปาใหม่ ซึ่งเป็นโครงการของทางอำเภอ

-นายสมร มูลเพ็ญ สมาชิกสภาองค์การบริหารส่วนตำบลสร้างถ่อน้อย หมู่ที่ 12 ได้สอบถามเรื่องให้ตรวจสอบโรงงานน้ำแข็งและร้านรับซื้อของเก่า

-นายณรงค์ฤทธิ์ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ที่ 11 ได้แจ้งเรื่องโรคไข้เลือดออกของหมู่ 11 ว่าขอขอบคุณทางนายกองค์การบริหารส่วนตำบลสร้างถ่อน้อยที่ดำเนินการฉีดพ่นหมอกควันป้องกันโรคไข้เลือดออกให้ และอยากให้ตัดกิ่งไม้ออกจากสายไฟฟ้าให้ด้วย

-นายยอดเพชรพรมหล่อ ผู้อำนวยการกองช่าง ได้แจ้งว่าจะให้กองช่างไปดำเนินการให้

-นายธนิต เสียงใส ปลัดองค์การบริหารส่วนตำบลสร้างถ่อน้อย ได้ตอบข้อซักถามที่ทางสมาชิกสภาองค์การบริหารส่วนตำบลสร้างถ่อน้อย หมู่ที่ 12 ได้ทำหนังสือไปแจ้งให้กองสาธารณสุขฯดำเนินการแล้ว และถ้าได้ข้อมูลผลการตรวจจะแจ้งให้ทราบทางไลน์

-เมื่อไม่มีผู้ใดซักถามในประเด็นใดอีก ประธานสภาองค์การบริหารส่วนตำบลสร้างถ่อน้อยจึงขอปิดการประชุม

-ปิดประชุมเวลา 15.30 น.

-8-

ลงชื่อ ธนิต เสียงใส ผู้บันทึกรายงานการประชุม

 (นายธนิต เสียงใส)

 เลขานุการสภาองค์การบริหารส่วนตำบลสร้างถ่อน้อย

ลงชื่อ สมร มูลเพ็ญ กรรมการตรวจรายงานการประชุม

 (นายสมร มูลเพ็ญ)

 สมาชิกสภาองค์การบริหารส่วนตำบลสร้างถ่อน้อย หมู่ 12

ลงชื่อ บุญมา มาลาอุตม์ กรรมการตรวจรายงานการประชุม

 (นายบุญมา มาลาอุตม์)

 สมาชิกสภาองค์การบริหารส่วนตำบลสร้างถ่อน้อย หมู่ 10

ลงชื่อ อุทัย สมบูรณ์ กรรมการตรวจรายงานการประชุม

 (นายอุทัย สมบูรณ์)

 สมาชิกสภาองค์การบริหารส่วนตำบลสร้างถ่อน้อย หมู่ 9

 ลงชื่อ สุวรรณ์ บุษย์จันทร์ ผู้ตรวจรายงานการประชุม

 (นายสุวรรณ์ บุษย์จันทร์)

 ประธานสภาองค์การบริหารส่วนตำบลสร้างถ่อน้อย